CELEX: 62016CN0255
Language: lt
Date: 2016-05-02 00:00:00
Title: Byla C-255/16: 2016 m. gegužės 2 d. Københavns Byret (Danija) pateiktas prašymas priimti prejudicinį sprendimą byloje Anklagemyndigheden/Bent Falbert, Poul Madsen, JP/Politikens Hus A/S

11.7.2016   
            
            
               LT
            
            
               Europos Sąjungos oficialusis leidinys
            
            
               C 251/17
            
         2016 m. gegužės 2 d.Københavns Byret (Danija) pateiktas prašymas priimti prejudicinį sprendimą byloje Anklagemyndigheden/Bent Falbert, Poul Madsen, JP/Politikens Hus A/S
   
   (Byla C-255/16)
   (2016/C 251/18)
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Københavns Byret
   
   
      Šalys pagrindinėje byloje
   
   
      Ieškovas: Anklagemyndigheden
   
   
      Atsakovai: Bent Falbert, Poul Madsen, JP/Politikens Hus A/S
   
   
      Prejudiciniai klausimai
   
   Ar šiuo atveju galioja taisyklė, kad pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus ir reglamentus teikimo tvarką (1), iš dalies pakeistos 1998 m. liepos 20 d. Europos Parlamento ir Tarybos direktyva 98/48/EB, iš dalies keičiančia Direktyvą 98/34/EB, nustatančią informacijos apie techninius standartus ir reglamentus teikimo tvarką, 8 straipsnio 1 dalį (siejamą su 1 straipsnio 1 dalies 2, 5 ir 11 punktais) reikalinga pranešti, laikant, kad:
   
               a)
            
            
               priėmus keičiantį teisės aktą, kuriuo iš dalies keičiamas Įstatymas dėl tam tikrų žaidimų, loterijų ir lažybų (lov om visse spil, lotterier og væddemål), kuriame turi būti įtvirtinta nuostata, kad bausmės skiriamos inter alia tam, kas tyčia ar dėl didelio neatsargumo, „neturėdamas licencijos, kaip tai numatyta 1 straipsnyje, siūlo žaidimus, loterijas ir lažybas Danijoje“, ir tam, kas tyčia ar dėl didelio neatsargumo „reklamuoja žaidimus, loterijas ir lažybas, kai jam neišduota licencija pagal 1 straipsnį“, ir
            
         
               b)
            
            
               iš dalies keičiamo teisės akto projekto pastabose nurodyta, kad aukščiau minėtos bausmių skyrimo nuostatos tikslas yra patikslinti arba nustatyti draudimą ne Danijoje esančioms žaidimų organizavimo bendrovėms siūlyti žaidimus internete, kurie yra tiesiogiai nukreipti į Danijos rinką, nes tose pačiose pastabose yra nurodyta, kad nėra abejonės, kad pagal iki naujųjų pakeitimų galiojusias taisykles, buvo laikoma, jog žaidimo priemonės yra neteisėtos, jeigu ne Danijoje esanti žaidimo bendrovė naudodamasi pardavimų kanalais, iš tikrųjų fiziškai parduoda žaidimo prietaisus Danijos teritorijoje; tačiau kyla didesnė abejonė, ar žaidimai, skirti Danijoje esantiems dalyviams, tačiau siūlomi ne iš Danijos teritorijos, taip pat patenka į minėtos nuostatos dėl bausmių taikymo sritį; todėl yra būtina išaiškinti, ar tokioms siūlomos žaidimų formoms yra taikoma ši nuostata. Be to, iš pastabų matyti, kad siūloma numatyti žaidimų, lošimų ir lažybų, kuriems pagal šį įstatymą neišduota licencija, reklamos draudimą ir kad pakeitimas atitinka dabartinį draudimą, numatytą Įstatymo dėl žirgų lenktynių lažybų (hestevæddeløbsloven) 12 straipsnio 3 dalyje, ir kuriuo patikslinta [dabar jau panaikinto] Įstatymo dėl lažybų ir loterijų (Tips- og lottoloven) 10 straipsnio 4 dalis. Toliau pastabose nurodoma, kad šio draudimo tikslas nuo konkurencijos apsaugoti žaidimų tiekėjus, turinčius Danijos valdžios institucijų išduotą licenciją, nuo tų žaidimus siūlančių bendrovių, kurios tokios licencijos neturi ir dėl to negali teisėtai siūlyti ar tarpininkauti siūlant žaidimus Danijoje.
            
         
      (1)  OL L 204, 1998, p. 37; 2004 m. specialusis leidimas lietuvių k., 13 sk., 2 t., p. 337.